Държавен вестник, бр. 72, 2004 г., стр. 29

Б Р О Й  72
Д Ъ Р Ж А В Е Н   В Е С Т Н И К
С Т Р .  29
Чл. 3. (1) С наредбата се определят същест-
вените изисквания и правила за провеждане на
нормална, икономична и безаварийна експлоа-
тация на обектите, сградите  и съоръженията в
електрическите централи и мрежи.
(2) В съответствие с изискванията на наред-
бата работодателите осигуряват разработване-
то и утвърждават вътрешни експлоатационни
инструкции с конкретни изисквания и правила,
произтичащи от техническата документация на
производителите и съответните нормативни
актове.
(3) За техническата експлоатация на съоръ-
женията с повишена опасност: парни и водо-
грейни котли, съдове, работещи под налягане,
тръбопроводи за пара и гореща вода, газови
съоръжения, тръбопроводи и инсталации за
природен газ и втечнени въглеводородни газо-
ве, ацетиленови уредби, асансьори, повдигател-
ни съоръжения и въжени линии, освен разпо-
редбите на тази наредба се прилага и действа-
щата за тях нормативна уредба.
Чл. 4. Осигуряването на здравословни и без-
опасни условия на труд за персонала и пожар-
ната безопасност на обектите при провеждане
на техническата експлоатация се урежда със
специализираните нормативни актове и вътреш-
ни инструкции, свързани с тях.
Чл. 5. Персоналът, който ръководи и про-
вежда техническата експлоатация на електри-
ческите централи и мрежи, е длъжен:
1. да осигурява нормална, безаварийна и
икономична работа на съоръженията, устройст-
вата и системите;
2. да поддържа качеството на отпуснатата
енергия—нормираната честота и напрежение
на електрическия ток, договорените налягане
и температура на топлоносителя;
3. да поддържа съоръженията, системите и
сградите в състояние на експлоатационна го-
товност;
4. да спазва оперативно-диспечерската дис-
циплина;
5. да изпълнява тази наредба и да спазва
правилата за безопасност при работа, правила-
та за радиационна защита и ядрена безопасност,
вътрешните инструкции и другите нормативи,
отнасящи се за извършваната работа/дейност.
Раздел II
Обхват на организацията
Чл. 6. Организацията на техническата екс-
плоатация на електрически централи и мрежа
обхваща:
1. приемане в експлоатация на съоръжения
и системи;
2. управление на персонала;
3. оперативно обслужване;
4. технически контрол;
5. техническо обслужване, ремонт и модер-
низация;
6. управление и контрол на ефективността
на работата;
7. комплектуване и съхраняване на техни-
ческа и оперативна документация;
8. въвеждане на автоматизирани системи за
управление;
9. метрологично осигуряване и метрологи-
чен контрол.
Чл. 7. (1) Работодателят утвърждава вътреш-
ни правила за определяне на границите на съо-
ръженията, сградите и комуникациите и раз-
пределението им за обслужване между струк-
турните производствени подразделения (цехо-
ве, участъци, райони, лаборатории и др.).
(2) Преките ръководители на структурните
звена с писмена заповед персонално разпреде-
лят между работниците и специалистите об-
служването на съоръженията, сградите и кому-
никациите.
Чл. 8. Работодателят осигурява необхо-
димите:
1. длъжностни характеристики и вътрешни
инструкции за персонала;
2. оперативна и техническа документация,
включваща комплект от експлоатационни ин-
струкции, инструкции по осигуряване на здра-
вословни и безопасни условия на труд, пожарна
и аварийна безопасност, радиационна и ядрена
безопасност (за АЕЦ), вътрешния ред на обек-
та, схеми, режимни карти и др., необходими за
извършваната дейност/работа;
3. лични предпазни средства и средства за
колективна защита.
Г л а в а  в т о р а
ВЪВЕЖДАНЕ И ПРИЕМАНЕ В ЕКСПЛОА-
ТАЦИЯ НА СЪОРЪЖЕНИЯ И СИСТЕМИ В
ЕЛЕКТРИЧЕСКИ ЦЕНТРАЛИ И МРЕЖИ
Раздел I
Общи разпоредби
Чл. 9. (1) Въвеждането в експлоатация на нови
и/или реконструирани електрически централи и
мрежи като строежи, както и издаването на раз-
решения за ползването им се извършват в съот-
ветствие с действащите наредби по ЗУТ.
(2) Въвеждането на строеж включва предви-
дения в проекта пусков комплекс (обекти, ин-
фраструктура), който осигурява нормалната екс-
плоатация.
Чл. 10. Приемането в експлоатация на съо-
ръженията и системите в електрическите цент-
рали и мрежи се осъществява след извършване-
то на:
1. единични (индивидуални) изпитвания на
съоръженията и функционални проби на отдел-
ните системи;
2. пробно пускане на основни и спомагател-
ни съоръжения за енергиен блок;
3. комплексно изпробване.
Чл. 11. (1) Единичните изпитвания на съо-
ръженията и функционалните проби на отдел-
ните системи се изпълняват след окончателно-
то завършване на строителните и монтажните
работи по проектните схеми.